ཨོ་གླིང་དུ་འབྱོར་རྗེས་འདིར་གད་སྙིགས་རིགས་རྒྱ་གར་ལྟར་མེ་བསེགས་བཏང་བ་མིན་པར་ཕྱིར་བེད་སྤྱོད་ཡོང་ཐབས་སྤེལ་ནས་གད་སྙིགས་རིགས་སླར་ཡང་བེད་ཡོད་དུ་བྱེད་སྟངས་ལ་སེམས་གཏིང་ནས་ཡིད་རང་སྐྱེས།སྤྱིར་ན་ནུབ་གླིང་དུ་འཚོ་མཁན་རིགས་མཐུན་ཚོས་གད་སྙིགས་སླར་སྤྱོད་ཀྱི་གོ་རིམ་ཤེས་སླ་མོད།ང་ཨོ་གླིང་དུ་སླེབས་ནས་ཟླ་ཁ་ཤས་རྗེས་གད་སྙིགས་དབྱེ་སྟངས་སྐོར་སློབ་གྲྭའི་དགེ་རྒན་གྱིས་ཅུང་ར་སྤྲོད་གནང་སོང་མོད།དེའང་ང་སྡོད་སར་དུད་ཚང་ཡོད་ཚད་ཀྱི་སྒོ་འགྲམ་དུ་གད་སྒམ་ཁ་ཤས་ཤིག་ཡོད་པས་དེ་དག་ནི་གད་སྒམ་སེར་པོ་དང་སྔོན་པོ།དམར་པོ་བཅས་མཚོན་མདོག་གསུམ་རེད།གད་སྒམ་སེར་པོའི་ནང་ཕྱིར་སྤྱོད་ཆོག་པའི་རིགས་བླུགས་ས་ཡིན།དེའི་ནང་ཤེལ་དམ་དང་ཤོག་སྒམ་རིགས་བླུགས་ས་གཅོ་བོ་རེད་འདུགཤེལ་དམ་ནང་གི་ཆུ་ལྷག་གཙང་མ་གཤོལ་རྗེས་གད་སྒམ་དུ་བླུགས་པ་དང་།ཤོག་སྒམ་རིགས་ལེབ་ལེབ་བཟོས་ནས་བླུགས་དགོས།འོན་ཀྱང་ཕྲུ་གུའི་གཅིན་གདན་རིགས་འདིའི་ནང་བླུགས་མི་ཆོག་པ་རེད་འདུགའདིའི་སྐོར་ཨོ་གླིང་དུ་འཚོ་བཞིན་པའི་ཕྲུ་གུའི་ཨ་མ་མང་པོས་དེ་སྔོན་ཕྲུ་གུའི་གཅིན་གདན་གད་སྒམ་སེར་པོར་གཡུག་ནས་སྲིད་གཞུང་གིས་དེར་རྒྱུན་རིང་ནོར་བཅོས་ཀྱང་བྱས་ཡོད་པའི་དགོད་བྲོའི་གཏམ་ཞིག་ཀྱང་འདུག